**ZMLUVA O POSKYTOVANÍ SLUŽIEB**

**č. ......../2022**

**„Výruby, frézovanie, orezy a presadba krov v meste Žilina.“**

**uzavretá podľa zákona č. 343/2015 Z. z. o verejnom obstarávaní a o zmene a doplnení niektorých zákonov a podľa § 269 ods. 2 zákona č. 513/1991 Zb. Obchodný zákonník v platnom znení**

(ďalej ako ,,zmluva“ alebo ,,Zmluva“)

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**Zmluvné strany**

**Objednávateľ: Mesto Žilina**

Sídlo: Námestie obetí komunizmu 1, 011 31 Žilina

Zastúpený: Mgr. Peter Fiabáne, primátor

IČO: 00321796

DIČ: 2021339474

Bankové spojenie:Prima banka Slovensko, a.s.

IBAN: SK37 5600 0000 0003 3035 3001

SWIFT (BIC): KOMASK2X

kontaktná emailová adresa a telefónne číslo: [Filip.Koptak@zilina.sk](mailto:Filip.Koptak@zilina.sk), +421 917 898 758

(ďalej len „Objednávateľ“)

**a**

**Poskytovateľ:**

Sídlo:

Zastúpený:

IČO:

DIČ:

IČ DPH:

Bankové spojenie:

IBAN:

SWIFT (BIC):

Zapísaný:

kontaktná emailová adresa a telefónne číslo:

(ďalej len „Poskytovateľ“)

(Objednávateľ a Poskytovateľ ďalej aj ako „Zmluvné strany“ alebo jednotlivo „Zmluvná strana“)

**Článok I.**

**PREDMET ZMLUVY**

1. Predmetom tejto Zmluvy je záväzok Poskytovateľa poskytovať Objednávateľovi služby: zabezpečenie výrubov, frézovania, orezov hlavne z dopravného a estetického hľadiska krov a presadba krov v meste Žilina. Predmetom Zmluvy je starostlivosť o kry od 3 rokov po výsadbe. Súčasťou predmetu zmluvy je aj vizuálna kontrola a zúžitkovanie bio odpadu.

Detailná špecifikácia predmetu Zmluvy je uvedená v súťažných podkladoch predložených Objednávateľom ako podklad pre spracovanie cenovej ponuky do súťaže o uzavretie tejto Zmluvy ako aj v prílohe č.1 tejto Zmluvy: technická špecifikácia, v prílohe č. 2 Ceny služieb pričom prílohy tvoria neoddeliteľnú súčasť zmluvy.

Poskytovateľ je povinný pri poskytovaní služieb postupovať podľa postupov a úkonov stanovených:

* v arboristickom štandarde, ktorý tvorí prílohu č. 4 tejto Zmluvy - [Arboristický štandard 5. Rez krov](http://www.slpk.sk/eldo/2021/dl/9788055223018/9788055223018.html) a
* v prílohe č. 6 tejto Zmluvy: Optimalizácia údržby zelene v meste Žilina – časti týkajúce sa drevín (krov) 3 roky po výsadbe.

1. Poskytovateľ k riadnemu a včasnému splneniu služieb zabezpečí potrebné množstvo kvalifikovaných a technicky spôsobilých pracovníkov. Pri vykonávaní služieb bude Poskytovateľ postupovať samostatne s prihliadnutím na odborné pokyny a inštrukcie zo strany dohodnutého zástupcu Objednávateľa.
2. Pokiaľ Poskytovateľ pre plnenie Zmluvy využíva subdodávateľov, zoznam subdodávateľov predloží Objednávateľovi najneskôr do 3 dní od nadobudnutia účinnosti tejto zmluvy. V prípade ak Poskytovateľ uzatvorí akúkoľvek zmluvu so subdodávateľom uzatvorenú na plnenie predmetu tejto zmluvy a rovnako v prípade zmeny subdodávateľa počas plnenia tejto Zmluvy je Poskytovateľ povinný najneskôr v deň, ktorý predchádza dňu, v ktorom nastane nástup, alebo zmena subdodávateľa predložiť Objednávateľovi písomné oznámenie subdodávateľa, vrátane jeho identifikačných údajov a zmluvy, ktorú ma s týmto subdodávateľom uzatvorenú v súvislosti s plnením predmetu tejto zmluvy. Ak sa počas plnenia tejto zmluvy preukáže, že Poskytovateľ neuhradil svojim subdodávateľom faktúry za poskytnuté služby, ktoré poskytovateľ využil na plnenie predmetu tejto zmluvy, Objednávateľ si vyhradzuje právo nevyplatiť Poskytovateľovi cenu za služby podľa čl. II tejto zmluvy do výšky neuhradených faktúr a to až do momentu, kým Poskytovateľ preukáže, že svojim subdodávateľom faktúry za vykonané služby uhradil.
3. Miestom plnenia je mesto Žilina, parcely patriace mestu alebo o ktoré sa mesto stará.
4. Objednávateľ sa zaväzuje každú jednotlivo dokončenú službu vykonanú v zmysle tejto Zmluvy prevziať podľa čl. IV. tejto Zmluvy a za službu zaplatiť Poskytovateľovi dohodnutú cenu podľa článku II. tejto Zmluvy.
5. Poskytovateľ vyhlasuje, že spĺňa všetky podmienky a požiadavky stanovené v tejto Zmluve a jej prílohách, je oprávnený túto Zmluvu uzatvoriť a riadne plniť záväzky v nej obsiahnuté, najmä poskytnúť Objednávateľovi služby podľa tejto Zmluvy a jej príloh. V prípade, ak sa toto vyhlásenie Poskytovateľa preukáže ako nepravdivé je Objednávateľ oprávnený pristúpiť k odstúpeniu od Zmluvy a zároveň má Objednávateľ právo na náhradu akejkoľvek vzniknutej škody od Poskytovateľa.

**Článok II.**

**CENA SLUŽBY A PLATOBNÉ PODMIENKY**

1. Cena za služby je stanovená dohodou zmluvných strán v súlade so zákonom č. 18/1996 Z. z. o cenách v platnom znení podľa vysúťaženej ceny vo verejnom obstarávaní, pričom cenník je ako príloha č. 2 neoddeliteľnou súčasťou tejto zmluvy.

V cene sú zahrnuté všetky náklady súvisiace s poskytnutím služby. Poskytovateľ si nebude uplatňovať žiadne ďalšie náklady voči Objednávateľovi.

1. Cenu za poskytnutie služby uhradí Objednávateľ na základe mesačnej faktúry vystavenej Poskytovateľom.
2. Lehota splatnosti faktúry Poskytovateľa je 30 dní odo dňa doručenia faktúry Objednávateľovi.
3. Poskytovateľom predložená faktúra musí obsahovať náležitosti v zmysle zák. č. 222/2004 Z. z. o dani z pridanej hodnoty v znení neskorších predpisov. Faktúra musí obsahovať tiež číslo Zmluvy Objednávateľa. Prílohou faktúry musí byť výkaz vykonaných služieb (pracovný výkaz) potvrdený povereným zamestnancom Objednávateľa. V prípade, ak faktúra bude obsahovať nesprávne alebo neúplné údaje, prípadne nebude obsahovať náležitosti daňového dokladu v zmysle zákona č. 222/2004 Z. z. alebo prílohou faktúry nebude potvrdený výkaz vykonaných služieb je Objednávateľ oprávnený vrátiť túto faktúru naspäť Poskytovateľovi za účelom jej opravy, prípadne na doplnenie. Poskytovateľ túto faktúru podľa charakteru nedostatkov buď opraví alebo vystaví novú faktúru, s tým, že nová lehota splatnosti začne plynúť dňom doručenia opravenej faktúry Objednávateľovi.
4. Zmluvné strany sa dohodli, že Poskytovateľ ku dňu účinnosti Zmluvy uhradí na účet Objednávateľa výkonovú zábezpeku pre prípad, že Poskytovateľ nebude plniť svoje povinnosti podľa tejto Zmluvy a Objednávateľovi voči nemu vznikne akákoľvek pohľadávka (ďalej len „Výkonová zábezpeka“) vo výške 10 % z celkovej ceny bez DPH podľa bodu 1. tohto článku a v zmysle Prílohy č. 2 tejto Zmluvy.
5. Objednávateľ je oprávnený použiť Výkonovú zábezpeku alebo jej časť v prípade, ak Poskytovateľ poruší niektorú svoju povinnosť vrátane povinnosti uhradiť zmluvné pokuty a škody vyplývajúcich z tejto Zmluvy. V prípade použitia Výkonovej zábezpeky alebo jej časti Objednávateľom, bude Poskytovateľ bez zbytočného odkladu povinný doplniť Výkonovú zábezpeku do plnej výšky, t. j. do výšky 10 % z celkovej ceny bez DPH podľa bodu 1 tohto článku a v zmysle Prílohy č. 2 tejto Zmluvy, a to najneskôr do 10 dní od doručenia výzvy Objednávateľa na jej doplnenie.
6. V prípade, ak Poskytovateľ nedoplní na účet Objednávateľa Výkonovú zábezpeku v lehote alebo výške podľa Článku II. bod 6. tejto Zmluvy, je povinný zaplatiť Objednávateľovi zmluvnú pokutu v sume 100,- € za každý deň omeškania so splnením tejto povinnosti, maximálne do výšky 5 % z Výkonovej zábezpeky.
7. V prípade, ak Poskytovateľ neuhradí na účet Objednávateľa Výkonovú zábezpeku podľa Článku II. bod 5. tejto Zmluvy alebo ju nedoplní v lehote alebo výške podľa bodu 6. tohto článku, je Objednávateľ oprávnený, nie však povinný, od tejto Zmluvy odstúpiť. Odstúpenie je účinné dňom jeho doručenia Poskytovateľovi. Odstúpenie od Zmluvy nemá vplyv na nárok Objednávateľa na zmluvnú pokutu.
8. Objednávateľ sa zaväzuje vrátiť na účet Poskytovateľa Výkonovú zábezpeku najneskôr do 30 kalendárnych dní od ukončenia tejto Zmluvy.
9. Zmluvné strany sa dohodli, že Poskytovateľ je oprávnený namiesto úhrady Výkonovej zábezpeky predložiť Objednávateľovi bankovú záruku (ďalej len „Banková záruka“) do 5 dní odo dňa nadobudnutia účinnosti tejto Zmluvy, ktorá bude vystavená najmenej na sumu 10 % z celkovej ceny bez DPH podľa bodu 1. tohto článku a v zmysle Prílohy č. 2 tejto Zmluvy a ako jediná podmienka jej čerpania bude stanovená žiadosť Objednávateľa. Banková záruka musí byť vystavená najmenej na obdobie trvania tejto Zmluvy.
10. Objednávateľ je oprávnený čerpať z Bankovej záruky v prípade, ak Poskytovateľ poruší niektorú svoju povinnosť uhradiť peňažné záväzky vrátane zmluvných pokút, škody vyplývajúcich z tejto Zmluvy, ako aj akúkoľvek povinnosť podľa tejto Zmluvy. V prípade čerpania z Bankovej záruky Objednávateľom, bude Poskytovateľ bez zbytočného odkladu povinný obnoviť sumu Bankovej záruky do plnej výšky, t. j. do výšky 10 % z celkovej ceny bez DPH podľa bodu 1. tohto článku a v zmysle Prílohy č. 2 tejto Zmluvy, a to najneskôr do 10 dní od doručenia výzvy Objednávateľa na jej obnovenie.
11. V prípade, ak Poskytovateľ nepredloží Objednávateľovi Bankovú záruku v lehote podľa bodu 10. tohto článku tejto Zmluvy alebo ju neobnoví do pôvodnej výšky podľa bodu 11. tohto článku, je povinný zaplatiť Objednávateľovi zmluvnú pokutu v sume 100,- € za každý deň omeškania so splnením tejto povinnosti, maximálne do výšky 5 % z Bankovej záruky.
12. V prípade, ak Poskytovateľ nepredloží Objednávateľovi Bankovú záruku podľa Článku II. bodu 10. tejto Zmluvy alebo ju neobnoví do pôvodnej výšky podľa bodu 11. tohto článku, je Objednávateľ oprávnený, nie však povinný, od tejto Zmluvy odstúpiť. Odstúpenie je účinné dňom jeho doručenia Poskytovateľovi. Odstúpenie od zmluvy nemá vplyv na nárok Objednávateľa na zmluvnú pokutu.

**Článok III.**

**TRVANIE ZMLUVY**

1. Táto Zmluva sa uzatvára na dobu určitú, a to na obdobie 18 mesiacov od nadobudnutia účinnosti zmluvy.
2. Platnosť tejto Zmluvy je pred uplynutím lehoty uvedenej v čl. III. bod 1 možné ukončiť nasledovnými spôsobmi:
3. písomnou dohodou Zmluvných strán,
4. písomným odstúpením Zmluvných strán od Zmluvy,
5. výpoveďou zo strany Objednávateľa aj bez uvedenia dôvodu, pričom výpovedná doba je 6-mesačná a začína plynúť prvým dňom mesiaca nasledujúceho po doručení výpovede Poskytovateľovi.
6. Od tejto Zmluvy môže odstúpiť každá Zmluvná strana, najmä z týchto dôvodov:

##### Poskytovateľ môže odstúpiť od tejto Zmluvy, ak:

a) Objednávateľ neplní svoje záväzky ani napriek upozorneniu Poskytovateľa, v ktorom mu Poskytovateľ stanoví primeranú lehotu na splnenie svojich záväzkov, minimálne však 5 dní odo dňa doručenia upozornenia,

b) je opakovane v omeškaní, a tým znemožňuje alebo výrazne ohrozuje splnenie záväzkov Poskytovateľa,

c) Objednávateľ je v omeškaní s úhradou faktúry dlhšie ako 35 dní s výnimkou čl. I. ods. 3 posledná veta tejto Zmluvy, kedy si Objednávateľ vyhradzuje právo nevyplatiť Poskytovateľovi cenu za služby podľa Článku II. tejto Zmluvy do výške neuhradených faktúr, a to až do momentu, kým Poskytovateľ preukáže, že svojim subdodávateľom faktúry za vykonané služby uhradil.

##### Objednávateľ môže odstúpiť od tejto Zmluvy, ak:

a) Poskytovateľ neplní svoje záväzky ani napriek upozorneniu Objednávateľa, v ktorom mu Objednávateľ stanoví primeranú lehotu na splnenie svojich záväzkov, minimálne však 5 dní odo dňa doručenia upozornenia,

b) Poskytovateľ je opakovane v omeškaní alebo aj po upozornení Objednávateľa porušuje povinnosti, ktoré mu vyplývajú z tejto zmluvy,

c) v prípadoch uvedených v tejto Zmluve.

**Článok IV.**

**Objednávanie a PREBERANIE služieb**

1. V priebehu bežného roka je základným nástrojom riadenia procesu u Objednávateľa mesačný rozpis prác. K tomu je Poskytovatel' povinný vždy predložiť elektronickou poštou Objednávateľovi rozpis prác a činností pre nasledujúci mesiac najneskôr do 25. dňa predchádzajúceho mesiaca, ktorý Objednávateľ elektronickou poštou potvrdí, prípadne je oprávnený záväzne doplniť najneskôr posledný deň v mesiaci.
2. Na základe mesačného rozpisu prác predloží Poskytovatel' Objednávateľovi elektronickou poštou vždy najneskôr vo štvrtok predchádzajúceho týždňa pred týždňom samotného výkonu prác týždenný operatívny rozpis prác (týždenný harmonogram), teda rozsah požadovaných čiastkových služieb s uvedením konkrétneho miesta plnenia (ulica, lokalita), množstva a druhu čiastkovej služby. Tento návrh Objednávateľ potvrdí, prípadne je oprávnený záväzne doplniť, či upraviť. Potvrdený, prípadne doplnený či upravený návrh Objednávateľ odošle Poskytovateľovi elektronickou poštou do konca pracovnej doby do 16.00 hod. nasledujúceho dňa po prevzatí návrhu. V prípade, že vyššie uvedené dni pripadnú na deň pracovného voľna, posúvajú sa úkony, ktoré má Poskytovatel' vykonať na pracovný deň predchádzajúci takémuto dňu. Posledný pracovný deň v jednotlivých týždenných harmonogramoch sa považuje za určený termín vykonania služieb v nich uvedených. Tento termín je pre Poskytovateľa záväzným a jeho nedodržaním sa dostáva do omeškania s výnimkou, ak bolo omeškanie preukázateľne spôsobené zásahom vyššej moci (vis major) definovanej v článku IX. tejto zmluvy alebo zmenou pokynov Objednávateľa, a to najmä z dôvodu mimoriadnych udalostí (napr. nepriaznivé poveternostné podmienky, vznik havarijných stavov a pod.)
3. Poskytovateľ je povinný do 09:00 hod. dňa nasledujúceho po vykonaní služieb v súlade s touto Zmluvou doručiť pravdivý a aktuálny výkaz vykonaných prác (pracovný výkaz) s fotodokumentáciou vykonaných služieb pred a po realizácii vykonanej služby jednotlivo za predchádzajúci deň Objednávateľovi elektronickou poštou alebo osobne. Poverený zástupca Objednávateľa podľa Článku V. bod 1 potvrdí Poskytovateľovi vykonané práce. Takto potvrdené vykonané práce budú podkladom pre mesačnú fakturáciu, ktorú je Poskytovateľ povinný zaslať najneskôr do 10. dňa nasledujúceho mesiaca. Takéto denné výkazy vykonaných prác bude vytvárať a archivovať v elektronickom systéme Poskytovateľ. Tento systém bude prístupný Objednávateľovi s dobou archivácie v ňom uložených údajov počas celej doby trvania tejto Zmluvy a minimálne počas 2 rokov po jej ukončení. Poskytovateľ sa zaväzuje umožniť Objednávateľovi prístup k všetkým údajom súvisiacim s plnením tejto Zmluvy, a to až do skončenia archivačnej povinnosti.
4. Kontrolu plnenia predmetu tejto Zmluvy je Objednávateľ oprávnený vykonávať denne, pričom o zodpovedajúcom výsledku, resp. o prípadných nedostatkoch bude Objednávateľ po vykonaní kontroly bezodkladne informovať Poskytovateľa.
5. V prípade, ak Objednávateľ oznámi Poskytovateľovi, že poskytnuté služby majú nedostatky, je Poskytovateľ povinný bezodkladne tieto nedostatky odstrániť a ich odstránenie následne oznámiť Objednávateľovi. Objednávateľ Poskytovateľovi potvrdí zrealizované práce a služby až po odstránení všetkých nedostatkov.

**Článok V.**

**Spolupráca a informovanie**

1. Za účelom komunikácie Objednávateľa s Poskytovateľom určili Zmluvné strany kontaktné údaje svojich poverených zástupcov v hlavičke tejto Zmluvy. V prípade zmeny kontaktných údajov sú Zmluvné strany povinné bezodkladne sa o takejto zmene informovať. Za prípadné škody spôsobené nesplnením si oznamovacej povinnosti voči druhej Zmluvnej strane podľa tohto odseku zodpovedá tá Zmluvná strana, ktorá si povinnosť nesplnila.
2. Pri vykonávaní služieb postupuje Poskytovateľ samostatne s prihliadnutím na pokyny a inštrukcie zo strany dohodnutého zástupcu Objednávateľa.
3. Zmluvné strany tejto Zmluvy sa zaväzujú poskytnúť si všetku potrebnú súčinnosť tak, aby bol predmet tejto Zmluvy plnený včas, priebežne, v potrebnom rozsahu a primeranej kvalite.
4. Objednávateľ sa zaväzuje, že zaistí Poskytovateľovi prístup k objektom tvoriacim predmet plnenia a umožní mu prevádzať dohodnuté služby.
5. Pri poskytovaní služieb je Poskytovateľ povinný počínať si s odbornou starostlivosťou, chrániť záujmy a majetok objednávateľa a tretích osôb a v maximálnej možnej miere obmedziť negatívne dopady predmetnej činnosti na okolie. Poskytovateľ sa zaväzuje udržiavať poriadok, neobťažovať okolie neprimeraným hlukom a prachom.
6. Poskytovateľ bude pri plnení predmetu Zmluvy postupovať s odbornou starostlivosťou. Zaväzuje sa dodržiavať všeobecne záväzné predpisy, technické normy a podmienky tejto Zmluvy.

**Článok VI.**

**Zodpovednosť za kvalitu poskytovaných služieb, záručná doba**

1. Poskytovateľ sa zaväzuje poskytovať služby podľa tejto zmluvy s odbornou starostlivosťou s vyvinutím maximálneho úsilia na dosiahnutie účelu tejto zmluvy a zároveň prehlasuje, že disponuje potrebnými prostriedkami na riadne plnenie svojich záväzkov z tejto zmluvy.
2. Záručná doba začína plynúť dňom odovzdania a prevzatia služieb, t.j. dňom, kedy Objednávateľ potvrdil súpis Poskytovateľom vykonaných služieb a trvá 24 mesiacov.
3. Poskytovateľ sa zaväzuje, že zistené a reklamované vady poskytnutých služieb odstráni bez zbytočného odkladu, najneskoršie však v termíne do 7 pracovných dní. Odstránenie vád v dohodnutej dobe je v zodpovednosti a na priamy náklad Poskytovateľa.
4. Každá Zmluvná strana zodpovedá druhej Zmluvnej strane za škody, ktoré tejto preukázateľne spôsobil jej zamestnanec alebo tretia osoba, ktorá konala na základe jej poverenia.
5. V prípade pochybností medzi Poskytovateľom a Objednávateľom ohľadne neodstrániteľných vád (a s tým súvisiacim vznikom škody), Zmluvné strany vyhlasujú, že budú súhlasiť so záverom posudku znalca v odbore arboristika, ktorého vyberie Objednávateľ (ďalej len „posudok“), pokiaľ sa nedohodnú inak. Znalecký posudok bude vyhotovený na náklady Objednávateľa, v prípade preukázania vadného plnenia Poskytovateľa, je Poskytovateľ povinný nahradiť Objednávateľovi náklady spojené s týmto znaleckým posudkom.

**Článok VII.**

**Zmluvná pokuta**

1. V prípade omeškania Poskytovateľa (t.j. nedodržania termínu dohodnutého v týždennom harmonograme) s poskytnutím služby má Objednávateľ právo požadovať od Poskytovateľa zaplatenie zmluvnej pokuty 50,- € za každý deň omeškania. Právo podľa predchádzajúcej vety má Objednávateľ aj v prípade, ak Poskytovateľ nezačne s poskytovaním služby včas, t.j. v deň, určený v týždennom harmonograme ako deň začatia poskytovania služby.
2. V prípade omeškania Poskytovateľa s odstránením vady poskytnutej služby v lehote podľa čl. VI. ods. 3 má Objednávateľ právo požadovať od Poskytovateľa zaplatenie zmluvnej pokuty 50,- € za každý deň omeškania.
3. V prípade omeškania Objednávateľa so zaplatením dohodnutej ceny služby má Poskytovateľ právo požadovať od Objednávateľa zmluvnú pokutu vo výške 0,05% z dlžnej sumy, za každý aj začatý deň omeškania.
4. Zmluvná pokuta je splatná do 15-tich dní odo dňa doručenia výzvy na zaplatenie zmluvnej pokuty strane, ktorá porušuje povinnosť. Uplatnením zmluvnej pokuty nie je dotknutý nárok na náhradu škody.
5. Zmluvná pokuta sa považuje za zaplatenú jej pripísaním na účet dotknutej zmluvnej strany v peňažnom ústave uvedenom v záhlaví tejto Zmluvy.
6. Zaplatením zmluvnej pokuty sa Zmluvné strany nezbavujú svojej povinnosti riadne splniť svoj záväzok zo Zmluvy.

**Článok VIII.**

**Poistenie zodpovednosti za škodu**

1. Poskytovateľ je povinný v lehote 15 kalendárnych dní odo dňa nadobudnutia účinnosti tejto Zmluvy predložiť Objednávateľovi overenú kópiu poistnej zmluvy Poskytovateľa, ktorej predmetom bude poistenie všeobecnej zodpovednosti za škodu a poistenie zodpovednosti za škodu spôsobenú pri výkone profesies limitom poistného plnenia najmenej 30 000,- € (slovom: tridsať tisíc eur). Poistná zmluva musí pokrývať zodpovednosť za akúkoľvek škodu spôsobenú činnosťou Poskytovateľa pri plnení povinností podľa tejto Zmluvy. Poskytovateľ je povinný poistnú zmluvu udržiavať v platnosti a účinnosti s poistením v stanovenej výške počas celej doby trvania tejto Zmluvy.
2. Ak Poskytovateľ nepredloží Objednávateľovi overenú kópiu poistnej zmluvy podľa ustanovení bodu 1 tohto Článku, bude sa to považovať za porušenie zmluvných povinností zo strany Poskytovateľa, ktoré oprávňuje Objednávateľa odstúpiť od tejto Zmluvy.

**Článok IX.**

**Vyššia moc (vis maior), nepriaznivý poveternostný vplyv a mimoriadna udalosť**

1. Objednávateľ a Poskytovateľ nie sú v omeškaní s plnením svojich povinností podľa tejto Zmluvy počas trvania okolností, ktoré vznikli nezávisle od vôle Zmluvných strán a ktoré vylučujú ich zodpovednosť podľa § 374 Obchodného zákonníka, za ktoré sa považuje napr. pandémia, prírodná udalosť a podobne (vis maior).
2. V prípade, ak nastanú okolnosti uvedené v bode 1 tohto Článku, je Poskytovateľ po dohode s Objednávateľom oprávnený primerane predĺžiť termín poskytnutia služby. Takéto predĺženie poskytnutia služby bude zaznamenané písomnou formou na základe odsúhlasenia zástupcom zo strany Objednávateľa.
3. Zmluvné strany sa dohodli, že nepriaznivý poveternostný vplyv sa posudzuje individuálne v závislosti od plnenia predmetu Zmluvy a možnosti poskytovať služby vzhľadom na stav počasia. V prípade, ak v dôsledku nepriaznivého počasia je možné poskytovať služby podľa tejto Zmluvy, ale len za sťažených podmienok a zároveň časovo náročnejším a finančne nákladnejším spôsobom s rizikom vzniku škody alebo vadného plnenia, má sa za to, že poveternostné vplyvy sú nepriaznivé. Poskytovateľ je povinný na túto skutočnosť Objednávateľa bezodkladne písomne upozorniť.
4. Za mimoriadnu udalosť sa považuje živelná pohroma alebo iná udalosť bezprostredne ohrozujúca život, zdravie, majetok alebo životné prostredie, napr. požiar, povodeň.

**Článok X.**

**ZÁVEREČNÉ USTANOVENIA**

1. Táto Zmluva nadobúda platnosť dňom podpisu oboma zmluvnými stranami a účinnosť nasledujúci deň po dni zverejnenia v zmysle § 47a Občianskeho zákonníka.
2. Zmluvné strany berú na vedomie, že zverejnenie tejto zmluvy a príloh v Centrálnom registri zmlúv v súlade a v rozsahu zákona č. 211/2000 Z. z. o slobodnom prístupe k informáciám v znení neskorších predpisov nie je porušením alebo ohrozením obchodného tajomstva.
3. Právne vzťahy vyplývajúce z tejto Zmluvy, ktoré nie sú výslovne upravené, sa riadia právnymi predpismi Slovenskej republiky.
4. Zmluvné strany sa zaväzujú zaistiť všetkými možnými prostriedkami, aby nedochádzalo ku korupčným konaniam v rámci obchodných vzťahov. Zmluvné strany prehlasujú, že zastávajú prístup nulovej tolerancie ku korupcii na všetkých úrovniach a  vyžadujú od svojich vlastných zamestnancov a zmluvných partnerov konanie v súlade s protikorupčnými zákonmi.
5. V prípade, že niektoré ustanovenia tejto Zmluvy sa stanú úplne alebo čiastočne neplatnými, zostane účinnosť ostatných ustanovení ako celku nedotknutá. Zmluvné strany sa však zaväzujú, že neplatné ustanovenia nahradia novými úpravami, ktoré najvhodnejšie vystihujú zamýšľaný účel neplatných ustanovení.
6. Všetky oznámenia, výzvy a iná korešpondencia podľa tejto Zmluvy budú medzi zmluvnými stranami doručované osobne, elektronicky alebo listami doručenými doporučenou poštou na adresy uvedené v úvode Zmluvy. Všetky úkony urobené písomne sú považované za doručené okamihom ich prevzatia druhou zmluvnou stranou. Písomnosť doručovaná poštou sa bude považovať za doručenú aj vtedy, ak nebude prevzatá druhou Zmluvnou stranou, ktorej bola adresovaná, a to dňom, kedy bola uložená na pošte po neúspešnom pokuse pošty o doručenie písomnosti určenej Zmluvnej strane ako adresátovi. Odosielateľ akejkoľvek písomnej správy môže požadovať písomné potvrdenie príjemcu.
7. Zmluvné strany obsahu Zmluvy porozumeli súhlasia s ňou, na znak čoho ju podpisujú.
8. Zmluvné strany sa dohodli, že pohľadávky Poskytovateľa voči Objednávateľovi vzniknuté z tejto Zmluvy, nie je Poskytovateľ oprávnený postúpiť tretej osobe bez predchádzajúceho písomného súhlasu Objednávateľa.
9. Zmluvné strany vyhlasujú, že Zmluvu uzatvorili slobodne, vážne, zrozumiteľne, nie v tiesni, ani za nápadne nevýhodných podmienok.
10. Zmeny a dodatky k tejto Zmluve sú platné len v písomnom vyhotovení so súhlasom Zmluvných strán.
11. Zmluva sa vyhotovuje v troch obsahovo zhodných rovnopisoch s platnosťou originálu, z ktorých Objednávateľ preberá dve vyhotovenia a Poskytovateľ preberá jedno vyhotovenie.

Prílohy:

* Príloha zmluvy č. 1 Technická špecifikácia
* Príloha zmluvy č. 2 Ceny služieb
* Príloha zmluvy č. 3 Tabuľky týždenný plán
* Príloha zmluvy č. 4 [Arboristický štandard 5. Rez krov](http://www.slpk.sk/eldo/2021/dl/9788055223018/9788055223018.html)
* Príloha zmluvy č. 5 Zoznam subdodávateľov
* Príloha zmluvy č. 6 Optimalizácia údržby zelene v meste Žilina

V Žiline, dňa ..................... V Žiline, dňa ..........................

Za Objednávateľa: Za Poskytovateľa:

....................................... .......................................

Mgr. Peter Fiabáne

primátor